cyanic-selkie/wikianc huggingface dataset:
Palouse
Geologie
Palouse se vrugbare laag bogrond is op plekke sowat 250 meter diep - een van die redes hoekom die streek uiters geskik is vir die verbouing van graan en peulgewasse. Die bogrond se vermoë om vog te stoor maak van droëlandboerdery hier 'n buitengewoon suksesvolle bedryf. Koring is by verre die belangrikste graansoort in die Palouse, maar daar word ook ertjies en lensies op groot skaal geoes. Die distrikte Latah County (met Moscow) in Idaho en Whitman County in Washington lewer feitlik die Verenigde State se hele kommersieel verboude opbrengste van ertjies en lensies op.
2017-blokkering van Wikipedia in Turkye
Op 29 April 2017 het die Turkse owerhede aanlyn toegang tot Wikipedia in alle tale in Turkye geblokkeer.
Die beperkings wat opgelê is hou verband met die 2016-'17-suiwerings ná die onsuksesvolle Turkse staatsgreep van 2016, 'n paar weke ná 'n belangrike grondwetlike referendum, en ná 'n meer selektiewe gedeeltelike blokkering van Wikipedia-inhoud in die vorige jaar. Na aanleiding van die verbod is die stigter van Wikipedia, Jimmy Wales, se uitnodiging na die Wêreldstede-expo in Istanbul van 15 tot 18 Mei gekanselleer.
7 Augustus
7 Augustus is die 219de dag van die jaar in die Gregoriaanse kalender (220ste in skrikkeljare). Daar volg nog 146 dae in die res van die jaar.
Rotorua Internasionale Stadion
Die Rotorua Internasionale Stadion is 'n veeldoelige stadion in Rotorua, Nieu-Seeland. Die stadion is teenaan Devon Street West in die voorstad Westbrook geleë.
Dusty Anderson
Dusty Anderson (17 Desember 1918 – 12 September 2007) ) was 'n Amerikaanse aktrise. Sy is bekend vir haar rolle in die rolprente Cover Girl (1944), A Thousand and One Nights (1945), The Phantom Thief (1946), en The Gentleman Misbehaves (1946).
Jeff Sessions
Jefferson Beauregard (Jeff) Sessions III (gebore 24 Desember 1946 in Selma, Alabama) is 'n Amerikaanse politikus en regsgeleerde wat van 2017 tot 2018 as die 84ste minister van Justisie van die Verenigde State gedien het. Sessions het van 1997 tot 2017 as 'n federale senator van Alabama vir die Republikeinse Party gedien, voor hy bedank het om in die administrasie van Donald Trump te dien.
Rotorua Internasionale Stadion
Die stadion het 'n kapasiteit van 34 000 toeskouers. Dit is oorspronklik in 1911 gebou, en is sedertdien verskeie kere opgegradeer. Die stadion het 'n bedekte pawiljoen wat tot 4 000 mense sitplek kan bied, asook 'n beton-sitarea aan die westekant van die veld.
Jeff Sessions
Van 1981 tot 1993 dien Sessions as hoofstaatsaanklaer vir die Suidelike Distrik van Alabama. In 1986 word hy genomineer vir regter van die distrikshof vir die Suidelike Distrik van Alabama, maar sy nominasie was nie suksesvol nie. In 1994 word hy tot minister van Justisie van Alabama verkies en in 1996 tot federale senator; hy word in 2002, 2008, en 2014 in laasgenoemde posisie herverkies. Tydens sy ampstermyn in die senaat word hy as een van die konservatiefste senators beskou.
Rotorua Internasionale Stadion
Die stadion word hoofsaaklik vir rugbywedstryde ingespan en is een van die twee tuisvelde van die Bay of Plenty-span (rugbyunie). Tydens die Rugbywêreldbeker 1987 is in die stadion die klein finale vir die derde plek tussen Australië en Wallis beslis. Verskeie wedstryde is ook tydens die 2011 Rugbywêreldbeker hier gespeel.
Lesbos
Lesbos (Grieks: Λέσβου Lesvos) is 'n Griekse eiland in die Middellandse See. Die hoofstad is Mytilene.
Jeff Sessions
As federale minister van justisie het Sessions 'n memo van een van sy voorgangers, Eric Holder, wat gepoog het om massagevangeneming te bekamp deur verpligte vonnisoplegging te vermy, ongedaan gemaak, en federale staatsaanklaers beveel om die maksimum moontlike kriminele klagte op te lê. Sessions het 'n bevel onderteken wat siviele bateverbeuring moontlik maak, wat wetstoepassers in staat stel om op die eiendom van verdagtes wat nog nie aangekla is nie, beslag te lê. Sessions was hewig gekant teen onwettige immigrasie en het 'n ongenaakbare standpunt teenoor sogenaamde heiligdom-stede ingeneem, en aan verslaggewers gesê dat stede wat versuim om aan federale immigrasiebeleid gehoor te gee, toegang tot federale fondse sal verloor. Trump het 'n uitvoerende bevel uitgereik wat befondsing van hierdie stede afsny, maar die bevel is deur San Francisco uitgedaag en is deur 'n federale regter van uitvoering verbied.
Op 7 November 2018, 'n dag na die middeltermynverkiesings, bedank Sessions uit die amp van federale hoofstaatsaanklaer op die versoek van Trump, na 'n maandelange openbare en private rusie tussen Trump en Sessions oor laasgenoemde se onttrekking uit ondersoeke na Russiese inmenging in die Amerikaanse presidentsverkiesings van 2016. In Oktober 2019 het Sessions 'n veldtog van stapel gestuur om sy ou Alabama-senaatsetel tydens die 2020 senaatsverkiesing terug te neem.
Lesbos
Die oppervlak is 1 632,8 km2.
Rotorua Internasionale Stadion
Sagtebalbane is aan die noordekant van die stadion geleë.
Kasouga
Kasouga of Kasuka is 'n gehug aan die Indiese Oseaan in die Oos-Kaapprovinsie van Suid-Afrika. Kasouga is deel van die Ndlambe Plaaslike Munisipaliteit in die Sarah Baartman-distriksmunisipaliteit van die Oos-Kaap.
Die nedersetting is sowat 10 km noordoos van Kenton-on-Sea, en lê naby die mond van die Kasukarivier. Die naam is afgelei Khoikhoi en beteken "plek van baie luiperds". Die riviernaam "Kasuka" is weer 'n Xhosa verbuiging van die woord, en het dieselfde betekenis.
Laatsgevonden
Laatsgevonden is 'n dorp in Makhado Munisipaliteit in Limpopo, Suid-Afrika.
Wsewolod I van Kiëf
Wsewolod I (Russies: Всеволод I Ярославич; 1030 – 13 April 1093) het van 1078 tot met sy dood as grootprins oor Kiëf-Roes regeer.
Hy was die vierde en gunsteling-seun van Jaroslaf die Wyse. Om die wapenstilstand met Bisantium in 1046 te verseël, het sy pa hom laat trou met Anastasia, die dogter van keiser Konstantyn IX Monomachos. Uit die huwelik is een kind gebore: Wladimir Monomach.
Ná die dood van sy pa in 1054 het hy ’n soort driemanskap saam met sy broers, Isjaslaf en Swjatoslaf, gevorm wat saam oor Kiëf-Roes regeer het.
Oranjestreep-keiser
Die oranjestreep-keiser (Lethrinus obsoletus) is 'n vis wat in die Indies-Pasifiese area, die Rooisee en aan die ooskus van Afrika vanaf Oman tot by Sodwanabaai voorkom. In Engels staan die vis bekend as die Orange-striped emperor.
Andreas Malandrinos
Andreas Malandrinos (14 November 1888 – 11 Julie 1970) was 'n Britse akteur. Hy was bekend vir sy rolle in die rolprente The Phantom Fiend (1932) en The Fearless Vampire Killers (1967), en in die televisiereekse Potts in Parovia (1956) en The Avengers (1961).
Oranjestreep-keiser
Voorkoms
Die vis se skubbe het donker rante om en daar is 'n oranje streep vanaf die pektorale vin se basis tot tussen die anale- en stertvinne se basisse. Party visse het ook twee dowwe strepe bo en onder die hooforanje streep. Die vis het 'n sylyn. Die vis word tot 60 lank.
Habitat
Die vis leef in vlakkerige areas en koraalriwwe in water wat tot 30 m diep is. Alhoewel die oranjestreep-keiser een van die volopste keiservisse is, is daar weinig bekend omtrent sy voortplanting. Hulle is alleenswemmers of kom in klein groepe voor. Die visse vreet slakke, skaaldiere en stekelhuidiges.
Elaine Anderson Steinbeck
Elaine Anderson Steinbeck (14 Augustus 1914 – 27 April 2003) was 'n Amerikaanse aktrise. Sy was bekend vir haar rolle in die rolprente Step Lively (1944), A Night of Adventure (1944), en Seven Days Ashore (1944), en in die televisiereeks Un siècle d'écrivains (1995).
Clathria matthewsi
Clathria matthewsi is 'n gewone sponsspesie uit die familie van die Microcionidae. Die wetenskaplike naam van die spesie is die eerste keer geldig gepubliseer in 2012 deur Goodwin, Brewin & Brickle.
ICDL
duimnael|ICDL kenteken|regs
Die International Computer Driving Licence in Europa bekend as die European Computer Driving License is sertifikate wat deur die ECDL Foundation, 'n organisasie sonder winsbejag, toegeken word. In Sub-Sahara Afrika (Zimbabwe uitgesluit) word die ICDL-kwalifikasies deur ICDL South Africa ook 'n organisasie sonder winsbejag bestuur wat deur die CSSA in Suid-Afrika gestig is.
Die kursus behels eksamens in sleutelareas in die veld van Inligtingstegnologie, soos bedryfstelsels, kantoorprogrammatuur soos woordverwerkers, spreivelle, databasisse, kommunikasieprogramme en dies meer.
ICDL Kursus-struktuur
Die ICDL-kwalifikasie bestaan uit sewe modules wat as volg daaruit sien:
Xhosakleredrag
Xhosavroue wat getroud is, bedek hulle koppe en die nekkrale wat hulle dra, kan die ouderdom en status van die vrou aandui. Xhosavroue versier tradisioneel hulle gesigte met geel en wit oker en die mans dra ook krale en bedek hulle hoofde as hulle in die openbaar verskyn.
ICDL
ICDL Kursus-struktuur
'n Slaagsyfer van 75% moet behaal word in elkeen van die modules om die sertifikaat te bekom.
Thornhill, Kouga
Thornhill is 'n nedersetting in die Kouga munisipaliteit in die Oos-Kaapprovinsie van Suid-Afrika. Dit is ongeveer 45 km wes van Port Elizabeth en 30 km oos van Jeffreysbaai langs die N2 geleë.
ICDL
Doelwit
Die doel van die kursus is om die vlak van kennis oor inligtingstegnologie te verhoog en die vlak van bekwaamheid in die algemene gebruik van persoonlike rekenaars en algemene rekenaarprogrammatuur te verhoog vir alle mense in die wêreld. Die mikpunt is om inligting te versprei, om die program te bevorder en te ontwikkel as 'n wêreldwyd erkende kwalifiseringsprogram vir IT-vaardighede om alle mense toe te rus om deel te neem aan die inligtingsamelewing.
Ewigdurende beweging
Nog 'n voorbeeld: As jy bv ’n bal aan ’n tou kon laat swaai sonder om elke nou en dan die bal te maak, sou dit 'n 100% effektiewe masjien wees. Soos ons weet is dit nie moontlik nie, want die bal sal naderhand ophou swaai agv die windweerstand wat dit sal laat stop. Vir hierdie sisteem om meer as 100% effektief te wees, moet die bal vanself hoër begin swaai, dus onmoontlik. Die rede hoekom ’n mens nooit 'n 100% effektiewe masjien sal kry nie, is omdat daar altyd wrywing/weerstand is – om nog nie eens te praat van 'n masjien wat meer as 100% effektief is. Teoreties is ’n masjien wat meer as 100% effektief is onmoontlik, want dit is teenstrydig met die wet van behoud van energie wat sê dat energie nie geskep kan word nie.
Clathria macrochela
Clathria macrochela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
ICDL
Doelwit
Die ECDL-Foundation mik daarna om vennootskappe met professionele rekenaarverenigings wêreldwyd te vorm wat die program kan bestuur in hulle eie plaaslike gemeenskappe.
Anne Brontë
Anne Brontë (17 Januarie 1820 - 28 Mei 1849) was 'n Engelse skryfster en het bekend geraak na die publikasie van haar boek The Tenant of Wildfell Hall. Sy was deel van die Brontë-familie en het ook die skuilnaam Acton Bell gebruik.
ICDL
Doelwit
Die program is in 1997 van stapel gestuur en teen 2005 het soveel as 5 miljoen mense vanuit 138 lande al aan die program deelgeneem. Die program is tans (2006) al in 32 tale vertaal.
Clathria macrochela
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1960 deur Lévi.
NG gemeente Drie Riviere
duimnael|regs|230px|Die NG kerk Drie Riviere.
Die NG gemeente Drie Riviere is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1951. Die kerkgebou is geleë op die hoek van Bashee- en Umgenistraat, Vereeniging. In 2013 was die leraar ds. J.D. Scott. Daar was in daardie jaar 148 doop- en 748 belydende lidmate. In die NG Jaarboek van 2021 was die syfers 81 en 701.
KwaThandeka
KwaThandeka is 'n swart nedersetting in die Mkhondo Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Dit is net suid van Amsterdam geleë.
NG gemeente Drie Riviere-Oos
Die NG gemeente Drie Riviere-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Jingzhou
Jingzhou (Chinees: 荆州) is 'n stad in die Chinese provinsie Hubei met 'n bevolking van 5 691 707 in 2010. Die stad is in die ooste van China aan die Yangtze geleë.
NG gemeente Drie Riviere-Oos
Die gemeente is gestig in 1961. Die kerkgebou is geleë by Hazelstraat 15, Drie Riviere, Vereeniging. In 2013 was die leraars di. C.J.J. Olivier en E.F. Engelbrecht. Daar was in daardie jaar 460 doop- en 1 790 belydende lidmate. In die NG Jaarboek van 2021 was die syfers 493 en 1 866.
Jingzhou
Jingzhou grens in die ooste aan Wuhan, in die weste aan Yichang en Tsjongtsjing, in die noorde aan Jingmen en in die suide aan Yueyang en Changde. Tydens die suidelike en noordelike dinasties het dit as hoofstad van die westelike Liang gedien en tydens die vyf dinasties en tien koninkryke het Jingzhou as hoofstad van die Nanping-staat gedien.
Prezzo (restaurantketting)
Prezzo ("prys" in Italiaans) is 'n Britse restaurantketting met eetplekke in die Verenigde Koninkryk en die Republiek Ierland wat in Milaans-geïnspireerde Italiaanse kookkuns spesialiseer. Die ketting se eerste restaurant is in November 2000 in Oxford Street, Londen geopen. Tans is daar meer as 180 Prezzo-restaurante dwarsoor die Verenigde Koninkryk.
Prezzo is in besit van die houermaatskappy Prezzo Holdings wat op sy beurt gedeeltelik deur TPG Capital besit word - 'n onderneming wat ook restaurante onder die handelsmerke Chimichanga, Caffe Uno, MEXIco en Cleaver bedryf. In 2018 het Prezzo planne bekend gemaak om 94 niewinsgewende restaurante te sluit (waarvan sommige onder die Tex-Mex Chichimanga's-handelsmerk bedryf word) nadat die groep in finansiële moeilikhede beland het. Hieruit sal die verlies van sowat 500 werkgeleenthede volg.
Prezzo is net een van 'n reeks Italiaans-geïnspireerde restaurantkettings in die Verenigde Koninkryk. Sy hoofmededingers sluit Ask, Pizza Express en Strada in.
Palmietfontein Lughawe
Geskiedenis
Voorheen is die Randse Lughawe as Johannesburg se lughawe gebruik. Die Suid-Afrikaanse Lugdiens (SAL) was dan ook daar gevestig. Na die Tweede Wêreldoorlog het BOAC (British Overseas Airways Corporation) besluit om die Avro York-vliegtuig te gebruik vir hul vlugte na en van Suid-Afrika. SAL het ook 'n paar van hierdie vliegtuie by BOAC gehuur. Ongelukkig was die aanloopbane by die Randse Lughawe te kort vir hierdie vliegtuie. Daar is toe besluit om 'n nuwe lughawe in Kemptonpark te bou. Tot tyd en wyl die nuwe lughawe gereed was, sou die ou lugmagbasis op Palmietfontein naby Germiston gebruik word.
Uitleg
Daar was drie aanloopbane wat 'n driehoek gevorm het. Die langste aanloopbaan, 17/35, was 6 000 voet lank. Aanloopbaan 04/22 was 4 500 voet lank. Beide voormelde bane was geteer. Aanloopbaan 04/22 was met gras bedek.
Latere gebruik
Nadat Jan Smuts Lughawe in gebruik geneem is, is Palmietfontein omskep in 'n motorrenbaan. In 1956 is die Randse Grand Prix daar gehou. Daarna is die Natalspruit Hospitaal op die terrein opgerig. Die ou hoofgebou van die lughawe is vir jare lank deur die hospitaal gebruik. Mens kan nog die ou aanloopbane op Google Earth eien. Sien -26.33667°N, 28.14667°W
Roeispaan
'n Roeispaan is 'n instrument wat gebruik word om 'n vaartuig (soos 'n kano, kajak of vlot) deur water voort te beweeg. Die aktiwiteit word roei genoem. 'n Roeispaan word van 'n roeiriem onderskei deurdat 'n roeiriem op die kant van die boot ondersteun word, terwyl 'n roeispaan geheel en al los van die boot hanteer word.
Tipe spane
Daar is twee tipe roeispane:
Eulipotyphla
Die Eulipotyphla is 'n soogdierorde wat tot die superorde Laurasiatheria behoort.
Hulle is insektevreters en vroeër is hulle as deel van die orde Insectivora beskou, saam met byvoorbeeld die gouemolle en selfs die klaasneuse. Genetiese navorsing het getoon dat dit nie korrek is nie: die gouemolle en die klaasneuse behoort tot die Afrotheria en nie tot die Laurasiatheria nie en dit het die orde Insectivora polifileties gemaak. Die huidige monofiletiese orde Eulipotyphla bevat net vyf families waarvan nogtans een sedert die tyd van die kolonisasie van die Karibiese gebied uitgestorwe is. In die Suider-Afrika kom twee van hierdie families voor: die krimpvarkies en die skeerbekmuise.
NG gemeente Delareyville
duimnael|links|310px|Die NG kerk Delareyville, ingewy op [[3 Mei 1936. Die argitek was Gerard Moerdyk.]]
duimnael|regs|170px|Ds. J.M.C. van den Berg was die leraar hier van 1945 tot 1948 toe hy 'n beroep aanneem na die [[NG gemeente Bothaville.]]
duimnael|regs|160px|Ds. J.F. Wohlitz, leraar van 1960 tot sy aftrede op [[30 November 1980.]]
Die NG gemeente Delareyville is 'n gemeente van die Nederduitse Gereformeerde Kerk in die Sinode van Wes-Transvaal.
Die kerkgebou is geleë in Generaal De la Reystraat, Delareyville. In 2015 was die leraar ds. S.J.P. Slabbert. In 2013 was hier 112 doop- en 421 belydende lidmate. In 2015 het dit afgeneem tot onderskeidelik 97 en 355. In die NG Kerk Jaarboek van 2021 was die syfers 102 en 343.
Kerkbou
Op 20 Oktober 1917 besluit 'n gemeentevergadering om, “daar het gebou waarin wij sijn niet doelmatig is, om als kerk te dienen", 'n nuwe kerk te bou en 'n boukommissie is benoem. Daardie besluit is eers op 3 Mei 1936 verwesenlik toe 'n sierlike kerkgebou, volgens die plan van die bekende argitek Gerard Moerdyk, sonder skuld ingewy is. Die kerkgebou troon bo die ander dorpsgeboue uit en kan van ver af gesien word, en staan hier as simbool van 'n vroeër sukkelende gemeente se geloofsvertroue. Dit is 'n nasionale gedenkwaardigheid.
Leraars
Die gemeente se eerste herder was ds. C.G.R. du Toit, wat op 17 Februarie 1913 as jong predikant bevestig is. Daarna volg di. A.M. De V. Esterhuysen (1919–1922), S.T. Potgieter (1924–1945) en J.M.C. van der Berg (1945–1948). Die volgende leraar was ds. G.S. Mare (van 1948 af). Op die Transvaalse Sinode van 1950 is die gemeentenaam na Delareyville verander. Die gemeente het toe byna 2 000 siele getel, van wie 1 150 belydende lidmate was.
Orrel
Op 10 Junie 1939 is 'n orrelfonds in die lewe geroep. Maar, as gevolg van die Tweede Wêreldoorlog, moes die gemeente meer as nege jaar op die orrel wag. Die pragtige Compton-pyporrel kon ook sonder enige skuld ingewy word.
Sending
In 1925 is 'n sendinggemeente hier gestig. Op 13 November 1943 besluit die kerkraad om 'n sendeling te beroep. Eerw. C.J. Bothma is in 1944 as eerste sendeling bevestig. Hy is opgevolg deur eerw. H.V. van Huyssteen. Ná hom is die sendinggemeente deur eerw. W.J.C. Olwagen bearbei.
In 1952 berig Ons gemeentelike feesalbum: “Daar was jare van kommer en sorg, jare waarin die fondse soms skraal geword het, maar met dankbaarheid teenoor die Here het daar die laaste jare 'n kentering gekom en is die offers van die gemeente bemoedigend. In 1951 is oor die £5 000 aan Dankoffers alleen ingebring. Die gemeente Delareyville, op die vlaktes van Wes-Transvaal, is vandag 'n vooruitstrewende gemeente, juis omdat sy vertroue op die God van die Eeue gevestig bly.”
NG gemeente Driehoek
Die NG gemeente Driehoek is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Die gemeente is in gestig 1979. Die kerkgebou is geleë by Macowenstraat 42, Vanderbijlpark. In 2013 was die leraars dr. A. Schmidt en ds. A. Zeeman (gebore Mathee) terwyl een leraarsamp vakant was. Daar was in daardie jaar 568 doop- en 2 285 belydende lidmate. In 2021 se NG Kerk Jaarboek was die syfers 287 en 1 471
VfB Pößneck
duimnael|regs| Die Sportpark an der Warte, [[Pößneck]] VfB Pößneck is 'n Duitse sokkerklub uit Pößneck in die deelstaat Thuringen.
NG gemeente Driehoek
Die Afrikaanse minnesanger Bles Bridges is op 3 April 2000 uit die kerk begrawe.
VfB Pößneck
Die klub is op 2 Augustus 1909 gestig as die Verein für Bewegungsspiele 1909 Pößneck e.V. Na die Tweede Wêreldoorlog is die klub deur die Geallieerdes ontbind en dit is eers weer in 1950 herstig. Vanaf 1950 tot 1980 was die klub se naam BSG Fortschritt Pößneck en tussen 1980 en 1990 BSG Rotasym Pößneck. Na die Duitse hereniging het die klub in 1990 met BSG Rotation saamgesmelt om Sportgeminschaft Pößneck te vorm. Die klub is in 1991 herdoop na SV WSD Pößneck en in Mei 1994 het die klub sy oorspronklike naam weer teruggeneem.
Die klub se tuisveld is die Sportpark an der Warte in Pößneck, wat op 17 Mei 1925 ingewy is.
Johannes Mahumapelo
Johannes Mothibeli Koekoe Mahumapelo is 'n Suid-Afrikaanse politikus en lid van die Nasionale Vergadering van Suid-Afrika vir Agang.
8 Augustus
8 Augustus is die 220ste dag van die jaar in die Gregoriaanse kalender (221ste in skrikkeljare). Daar volg nog 145 dae in die res van die jaar.
Rottnest-eiland
Rottnest-eiland is sowat 18 km vanaf die kus van Wes-Australië naby Fremantle geleë. Dit word Wadjemup genoem deur die Noongar-stam, wat "plek oor die water" beteken. Die eiland is 11 kilometer lank en 4,5 kilometer op sy breedste punt met 'n totale oppervlakte van 19 km2. Dit word as 'n Klas A natuurreservaat geklassifiseer en word deur die Rottnest-eiland owerheid bestuur. Geen private grondbesit op die eiland word toegelaat nie.
In Wes-Australië word daar dikwels in die omgangstaal na die eiland as "Rotto" of "Rottnest" verwys. Die eiland is vir meer as 50 jaar lank reeds 'n gewilde vakansiebestemming.
Prehistoriese tydperk
Rottnest-eiland is deur Australiese inboorlinge vir sowat 30 000 jaar gelede al bewoon totdat die stygende seevlakke ongeveer 7 000 jaar gelede die eiland van die kontinent afgesny het. Die eiland vorm deel van die Noongar-stam se mitologie as Wadjemup. Prehistoriese artikels van tussen 6 500 tot 30 000 jaar gelede wat deur die inboorlinge gemaak is, is hier gevind.
Daar was geen inwoners op die eiland toe Europese ontdekkingsreise in die 17de eeu daar aangeland het nie en die Australiese inboorlinge het nie bote gehad wat die see kon oorsteek nie, dus word daar vermoed dat die eiland vir duisende jare lank onbewoon was.
Europese ontdekkingsreise en nedersetting
Die eiland is sedert 1610 deur verskeie Hollandse seevaarders waargeneem, insluitende Frederick de Houtman in 1619 en die drie skepe Wakende Boey, Elburg en Emeloort in 1658.
Die Engelse skeepskaptein, John Daniel, het die eiland op sy kaart aangeteken en dit Maiden's Isle genoem. Dié naam het egter in onbruik verval.
Die eiland het die naam "Rottenest" gekry deur die Hollandse vlootkaptein Willem de Vlamingh op 29 Desember 1696. De Vlamingh het die inheemse buideldier, die quokka, verkeerdelik as groot rotte aangesien.
Ander ontdekkingsreisigers wat die eiland aangedoen het, het lede van Nicholas Baudin se ekspedisie met die skepe die Naturaliste en die Geographe in 1801 ingesluit en dié van Phillip Parker King in 1822 en Kaptein James Stirling in 1827. Hulle het verslag gedoen dat die groot dele van die eiland dig bebos was, wat nie vandag meer die geval is nie.
In 1830, kort na die vestiging van die Britse Swanrivierkolonie by die nabygeleë Fremantle, het Robert Thomson saam met sy vrou en sewe kinders hul op die eiland gevestig. Thomson het weiding vir sy vee wes van Herschelmeer ontwikkel en het ook sout ontgin uit verskeie van die soutmere wat hy na die nedersetting op die kontinent uitgevoer het. Sout was in die jare voor die ontwikkeling van bevriesing 'n belangrike handelsmiddel. Die hoofnedersetting te Thomsonbaai is eweneens na hom vernoem.
Inboorlinggevangenis
Tien inboorlinge is in Augustus 1838 as gevangenes na Rottnest-eiland gestuur. Die Koloniale Sekretaris het in Junie 1839 aangekondig dat die eiland 'n strafkolonie sou word vir die Australiese inboorlinge en tussen 1838 en 1931, buiten vir die tydperk tussen 1849 en 1855, is Rottnest gebruik as 'n gevangenis om die plaaslike inboorlinge te onderdruk. Die inboorlingmans is tronk toe gestuur vir oortredings soos die jag van die koloniste se vee, die brand van bosse of die opgrawe van groente in wat voorheen hulle eie land was. Daar word beraam dat daar soveel as 369 inboorlinggrafte op die eiland kan wees. Daar was in totaal sowat 3 700 mans en seuns vanuit alle dele van die staat daar gevange gehou.
Militêre geskiedenis
Rottnest was ook gebruik as 'n krygsgevangenekamp in die Eerste- en Tweede Wêreldoorloë. In WWI is dit hoofsaaklik gebruik vir Duitse en Oostenrykse gevangenes voordat dit gesluit is vanweë die swak lewenstoestande op die eiland. Tydens die Tweede Wêreldoorlog is die kamp uitsluitlik gebruik om Italiaanse gevangenes aan te hou. Die kamp is halfpad deur die oorlog gesluit en die gevangenes is na verskeie kampe op die kontinent gestuur.
Daar is ook twee 9,2 duim kanonne tydens die Tweede Wêreldoorlog geïnstalleer naby die middel van die eiland by Oliver Hill met die doel om Fremantle hawe te beskerm. Twee 6 duim kanonne is ook by Bickley Point geïnstalleer. Die ligging van die eiland is beskou as 'n strategies belangrike punt vir die verdediging van die hawe, aangesien vyandelike skepe gebombardeer kon word lank voordat hulle binne trefafstand van die hawe sou kon kom.
'n Ligte spoorlyn is gebou vanaf die kaai by Kingstown Barracks by Thomsonbaai om materiaal en ammunisie na die kanonne te vervoer. Na die Tweede Wêreldoorlog is die kanonne uit diens gestel en dele van die spoorlyn verwyder. Die kanonne is egter nooit vernietig nie vanweë die hoë koste om daarvan ontslae te raak. In die 1990's is die kanonstellings en spoorlyn grootliks herbou en is vandag 'n gewilde toeriste-aantreklikheid op die eiland.
Besienswaardighede
Rottnest-eiland is 'n natuurreservaat wat goed onderhou word en is baie gewild by skubaduikers (die eiland en sy omliggende riwwe is besaai met skeepswrakke), branderplankryers (daar is verskeie rifbrekers aan die westekant van die eiland by Stricklandbaai, Salmonbaai en Starkbaai) en ook hengelaars. 'n Snorkelroete by Parker Point het onderwater plakette wat inligting verskaf oor die ongewone seelewe en omgewings rondom Rottnest. Die eiland is die mees suidelike punt langs die Wes-Australiese kuslyn waar koraal groei. Rottnest is een van die min gebiede in die wêreld waar die quokka aangetref word. Dit is hoofsaaklik omdat daar geen jagdiere uit die katfamilie en ander diere soos jakkalse op die eiland voorkom nie.
Die eiland het geskiedkundige geboue en aangename strande (almal bereikbaar deur die vele fietsroetes; fietse is die eiland se hoof vervoermiddel - private- of huurmotors word nie op die eiland toegelaat nie). Die hoofnedersetting is by Thomsonbaai geleë wat na die ooste op Fremantle uitkyk. Ander nedersettings is by Geordiebaai en Longreach geleë.
Rottnest-eiland het baie min permanente inwoners aangesien die meeste van die eiland se werkers nou vanaf die vasteland per veerboot inry. Krag vir die fasiliteite op die eiland word deur 'n hibriede wind-dieselstelsel voorsien.
Wilhelm von Opel
Wilhelm von Opel (15 Mei 1871 – 2 Mei 1948), bekend as Wilhelm Opel voordat hy veredel is in 1917, was een van die stigters van die Duitse motorvervaardiger Opel. Hy het die monteerlyn aan die Duitse motorbedryf bekend gestel.
Sy pa, Adam Opel, het die familiebesigheid as 'n vervaardiger van naaimasjiene gestig, maar later gediversifiseer na fietsvervaardiging. Na Adam se dood in 1895, is beheer van die maatskappy aan sy vyf seuns oorgedra. In 1898 het Wilhelm, en sy broer Fritz, Opel in die motorindustrie gevestig met die aankoop van die klein Lutzmann-motorfabriek in Dessau.
In 1917 is Wilhelm en sy broer Heinrich Opel tot die adel van die Groot Hertogdom van Hesse ingelyf. Hul broer Karl ontvang dieselfde rang die volgende jaar. Wilhelm het 'n seun en 'n dogter gehad, Fritz von Opel en Eleonore von Opel.
Welhelm Opel sluit in 1933 by die Naziparty aan en word dadelik 'n aktiewe ondersteuner, hy maak ook finansiële bydraes tot die SS en ontvang die titel "beskermheer".
In Januarie 1947 is hy skuldig bevind deur 'n oorlogsmisdaadhof en moes 'n groot boete betaal. Hy is die volgende jaar oorlede.
Opel is die oupa van Rikky von Opel en Gunter Sachs.
Levubu
Levubu is 'n gehug in Makhado Munisipaliteit in Limpopo, Suid-Afrika.
Astonbaai
Astonbaai is 'n nedersetting in die Kouga munisipaliteit in die Oos-Kaapprovinsie van Suid-Afrika. Dit is ongeveer 90 km wes van Port Elizabeth en 5 km vanaf Jeffreysbaai geleë.
Mahumapelo
Mahumapelo is 'n Suid-Afrikaanse van en kan na die volgende mense verwys:
Orlando Martins
Orlando Martins (8 Desember 1899 – 25 September 1985) was 'n Britse akteur. Hy was bekend vir sy rolle in die rolprente Ivory Hunter (1951), West of Zanzibar (1954), en Simba (1955), en in die televisiereeks BBC Sunday-Night Theatre (1950).
Leona Anderson
Leona Anderson (3 April 1885 – 25 Desember 1973) was 'n Amerikaanse aktrise. Sy was bekend vir haar rolle in die rolprente Ashes (1922) en House on Haunted Hill (1959).
Mkhuhlu
Mkhuhlu is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.
Dit is 15 km oos van Hazyview en 8 km noord van die Krugerwildtuin se Phabenihek geleë.
2018 VG18
, met die bynaam Farout, is ’n verafgeleë trans-Neptunus-voorwerp. Op ’n afstand van ~120 AE (meer as drie keer dié van Pluto van die Son af en byna twee keer die gemiddelde afstand van Eris), is dit tans (Desember 2018) die verste voorwerp in die Sonnestelsel wat nog waargeneem is (die vorige verste voorwerp was Eris). Dit is sover bekend die enigste voorwerp verder as 100 AE van die Son af, vandaar die bynaam. is 'n klein, ronde voorwerp met 'n pienkerige kleur. ’n Wentelbaan om die Son duur waarskynlik sowat 1 000 jaar.
Dit is egter nie naastenby die voorwerp met die grootste gemiddelde wentelbaan nie, want sy semihoofas is na raming sowat 95,2 AE (in vergelyking hiermee is die semihoofas van sowat 1 550 AE). Scott S. Sheppard, David Tholen en Chad Trujillo het ontdek terwyl hulle op soek was na die hipotetiese Planeet Nege.
Eienskappe
se deursnee is na raming sowat 500 km en dit is dus moontlik ’n dwergplaneet. Dit het ’n pienkerige kleur, wat dui op ’n hoë konsentrasie toliene op oppervlak-ys.
duimnael|250px|links|Sy wentelbaan in vergelyking met dié van Eris en ander TNV's.
Naam
Vanweë die onsekerheid oor sy wentelbaan is die voorwerp nie genommer nie. Die Internasionale Astronomiese Unie se Kleinplaneetsentrum het dit die voorlopige naam gegee. Die mense wat by die aanvanklike ontdekking betrokke was, het dit die bynaam "Farout" gegee.
Wentelbaan
Volgens die Kleinplaneetsentrum is se huidige wentelbaan 125 tot 130 AE, maar die spesifieke besonderhede van die baan is nog nie vasgestel nie. Die JPL se kleinliggaamdatabasis beskou die onsekerheid oor sy wentelbaan tans as groter as 100%. Dit kan verskeie jare van waarneming kos om die eienskappe van sy wentelbaan behoorlik vas te stel vanweë die stadige spoed van die voorwerp.
Leopold II van België
Leopold II (Leopold Ludwig Philipp Maria Viktor; Prins van Sakse-Koburg en Gotha; 9 April 1835 - 17 Desember 1909) was die tweede Koning van die Belge vanaf 17 Desember 1865 tot met sy afsterwe.
Wolftoon
Die wolftoon (Portulacaria namaquensis) is 'n klein boom wat onmiskenbaar is. Die boom het silwerige bas en klein, bladwisselende blaartjies wat in bondels op verdwergde takkies voorkom. Op die SANBI-rooilys word dit as veilig (LC) gelys. Dit kom voor in die Noord-Kaap (Richtersveld, Gordonia en Boesmanland) en ook in die suide van Namibië. Die boom se FSA-nommer is 104.1
Leopold II van België
Leopold was die stigter en monarg van die Kongo-Vrystaat, 'n "soewereine staat" in Afrika, 1885-1908, maar in 1908 het hy dit aan België afgestaan.
Sy kinders was Louise Marie, Leopold van Brabant, Stéphanie en Clémentine.
Hy is in Brussel gebore en het in Laeken gesterf.
Jodie Whittaker
Jodie Whittaker (gebore 3 Junie 1982) is 'n Engelse aktrise. Sy is bekend vir haar rolle in die rolprente Venus (2006), Attack the Block (2011), A Thousand Kisses Deep (2011), en Adult Life Skills (2016).
NG gemeente Eerste Vesting
duimnael|regs|160px|Ds. J.H. Lourens, van 1957 tot 1965 die gemeente se eerste leraar.
Die NG gemeente Eerste Vesting was 'n gemeente van die Nederduitse Gereformeerde Kerk in die Sinode van Wes-Transvaal.
Egiptiese aasvoël
Egiptiese aasvoël (Neophron percnopterus) is 'n roofvoël.
Identifikasie
58–71 cm. Hoofsaaklik wit vere, met swart primêre-vlerk vere en 'n wit diamantvormige stert. Vertoon soorgelyk aan die Witaasvoël.
Habitat
Grasvelde, savanne en woestyn-agtige areas.
Verspreiding
Kom verspreid voor in Suid-Afrika, maar is skaars en hoofsaaklik 'n trekvoël.
Clathria microjoanna
Clathria microjoanna is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gottlieb Wilhelm Anthonie van der Lingen
links|200px|duimnael|Ds. Van der Lingen se grafsteen voor die Strooidakkerk in die Paarl.
Gottlieb Wilhelm Anthonie van der Lingen (29 Mei 1829 in Kaapstad – 7 November 1869 in die Paarl) was die stigter van die beroemde Paarl Gimnasium.
Gladiolus aequinoctialis
Daar is drie subspesies:
Gottlieb Wilhelm Anthonie van der Lingen
Hy vertrek in 1818 saam met sy ouers na Nederland waar hy in 1822 student word in die lettere en filosofie aan die Universiteit van Utrecht.
In 1831 keer hy na Suid-Afrika terug en word in die Paarl deur ds. Abraham Faure as leraar van die Strooidakkerk bevestig. Nege jaar later moet hy sy werk om gesondheidsredes tydelik staak, maar keer weer later terug. In 1842 verwerf hy bekendheid met sy preke oor die profesieë en publiseer Aanwijsingen betreffende de Afkomst en Bestemming van sommige Noordsche Volken.
Hy het hom in 1849 beywer vir die oprigting van 'n kerklike nuusblad in Nederlands, as gevolg waarvan De Gereformeerde Kerkbode tot stand kom. Hy het hom ook beywer vir die oprigting van 'n teologiese kweekskool op Stellenbosch, maar bedank vir die professoraat wat hom aangebied word. In 1858 rig hy die Paarl Gimnasium op wat as teenwig vir die Engelse staatskole moes dien.
Estian Calitz
Estian Calitz (23 Mei 1949 - ) is 'n Suid-Afrikaanse ekonoom en emeritus professor van die Universiteit Stellenbosch (US). Hy is die hoof- uitvoerende beampte (HUB) van finansies en die HUB van die Universiteit se Besigheidskool.
Hy verwerf sy Ph.D in handel van die US in 1986. In 1989 is hy aangestel as adjunkdirekteur-generaal van die Suid-Afrikaanse Departement van Finansies. In 1996 verlaat hy die staadsdiens en word aangestel as professor in ekonomie by die Universiteit van Suid-Afrika (UNISA). In 2001 is hy deur die US as dekaan van die Fakulteit Ekonomiese en Bestuurswetenskappe aangestel.
Strand, Wes-Kaap
Strand is 'n groot dorp en strandoord in Valsbaai in die Helderberg-substreek van die Kaapstadse Metropool. Die nedersetting het 'n merendeels Afrikaanssprekende bevolking van 55 000 en dateer uit die Nederlandse Ryk, daar dit in 1714 as 'n vissersoord tot stand gekom het.
Strand grens aan Somerset-Wes en Gordonsbaai en is sowat 48 km van Kaapstad geleë.
Naam
Strand is in 1850 Van Ryneveld's Town genoem deur landdros D.J. van Ryneveld van Stellenbosch, wat grond daar gekoop het. Die dorp het in latere jare ook bekend gestaan as "Hottentots-Holland Strand", "Somerset-Strand" en "Die Strand". Laasgenoemde naam is in 1918 aan die dorp gegee en in 1937 is dit verkort tot net "Strand". Die dorp word egter gereeld nog na verwys as Die Strand. Munisipale status is in 1896 aan die dorp toegeken, nadat dit lank as 't ware die kusvoorstad van Somerset-Wes was.
Wapens
Munisipaliteit (1) — Die munisipaliteit het in 1927 'n wapen in gebruik geneem: Gedeel, regs 'n blou 'n stralende son van goud; links golwend gedwarsbalk van silwer en blou, 'n swemmende goue vis; 'n goue skildhoof belaai met drie rooi torings. 'n Anker is agter die skild geplaas. Die wapenspreuk is "Inspirata floruit".
Munisipaliteit (2) — Die wapen is in 1955 deur Ivan Mitford-Barberton verbeter en toe by die Kaapse Provinsiale Administrasie geregistreer: Deursnede, blou en golwend gedwarsbalk van silwer en blou, 'n rooi faas belaai met drie goue torings, in die skildhoof vergesel van 'n halwe uitkomende son en in die skildvoet van 'n swemmende vis, albei goud. Die helmteken was 'n rooi anker op 'n goue muurkroon. Die wapenspreuk het "Inspirata floruit" gebly. Die wapen is in 1993 by die Buro vir Heraldiek geregistreer.
NG gemeente
duimnael|regs|[[Wynand Louw was die argitek van Die Strand se kerkgebou. Dit is in 1930 ingewy.]]
In 1904 het ds. W. Conradie 'n beroep as tweede leraar van die gemeente Somerset-Wes, met werkkring Somerset-Strand, aangeneem. Die gemeente-wyk het vinnig ontwikkel en kon op 12 Junie 1906 van Somerset-Wes afstig, maar foutiewe prosedure met die stigting het die kansellering daarvan genoodsaak.
Met die ringsitting van 1907 het ds. Conradie 'n memorie van belanghebbendes ingedien waarin die stigting as ongewens verklaar word. 'n Spesiale ringskommissie het in dieselfde jaar rapporteer dat, hoewel die stigting wenslik was, dit onder die omstandighede nie aanbeveel kon word nie. Die gemeente "Het Strand" is daarna op 22 Augustus 1912 met 200 lidmate en 'n sieletal van 450 afgestig.
Die kerkgebou is in September 1930 ingewy. Die gemeente is 'n jaar vantevore "Strand" herdoop toe weggedoen is met die "Het". Die gemeente, soos die dorp, het aanvanklik nie vinnig gegroei nie. In 1933 was hier maar 559 lidmate. Daarna het die getalle vinnig toegeneem tot 2 060 in 1950, met 'n sieletal van 2 990. Die eerste medeleraar is eers in 1950 beroep.
Deur die jare is drie ander gemeentes op die dorp gestig: Strand-Noord (1952), en Lourensrivier-Strand en Suider-Strand (albei in 1972). In 2007 het die vier gemeentes saam 8 049 lidmate gehad.
Bevolking
Volgens die nasionale sensus van 2011 het Strand 'n bevolking van ietwat meer as 55 000.
51% van die bevolking is Kleurlinge, 34,2% is Blankes, 11,6% Swart, en 1% Indiërs of Asiërs. Twee persent van die bevolking klassifiseer hulself as "ander".
Die wydsgesproke huistaal in Strand is Afrikaans (77%), gevolg deur Engels (14%) en Xhosa (2%). Vier persent van die bevolking het nie een van die elf amptelike landstale of Suid-Afrikaanse gebaretaal as huistaal nie.
Onderwys
Sedert 2007 is daar 19 staats- en privaatskole van pre-primêr tot sekondêr in die Strand. Die grootste hoërskool is die Afrikaanstalige Hoërskool Strand. Die plaaslike tersiêre onderwysinstelling is Boland Kollege. Die naaste universiteit is Akademia, wat 'n studiesentrum in die aangrensende Somerset-Wes het.
Vervoer
Strand word bedien deur die N2 nasionale pad. Die R44 wat in Gordonsbaai die toeriste-aantreklikheid Clarence-rylaan word, loop deur die nedersetting tot verby Stellenbosch. Die laaste treinstasie van Metrorail se Noordelike Lyn, met treine van Kaapstad, is die Strand-stasie. Spoorpendelaars tussen Strand en Stellenbosch wissel treine by Eersterivier. Die plaaslike minibushalte is neffens die Van der Stel-treinstasie.
Die naaste hawe en marina is Harbour Island in Gordonsbaai.
Gesondheidsorg
Die Paardevlei Privaathospitaal is in die historiese Paardevlei-distrik, naby die ou dinamietarea en oorkant die Strand Gholfbaan, geleë.
Besienswaardighede
Strand se naam is afgelei van sy gewilde strand met kilometers wit sand en volop veilige swemplekke. Strand is 'n gewilde bestemming vir branderplankryers.
’n Saak van geloof
’n Saak van Geloof is ’n Afrikaanse rolprent wat op 9 September 2011 in teaters dwarsoor Suid-Afrika begin draai het. Die film is in Prins Albert in die Karoo geskiet. Die regisseur is Diony Kempen (die is haar debuutrolprent).
Genre
Die rolprent is ’n drama. Dit het geen ouderdomsperk nie, maar ouerleiding word aanbeveel.
Storielyn
Die mense in ’n Karoodorpie reageer met skok toe ’n jong meisie aankondig dat sy swanger is, maar dat dit ’n vleklose ontvangenis is. Die plattelandse gemeenskap word dan met alles waarin hulle glo gekonfronteer. Die rolprent is op ’n manier ’n hedendaagse hervertelling van die Christus-verhaal, en ’n versugting na ’n tyd toe wonderwerke nog aan die orde van die dag was.
Gladiolus albens
Gladiolus albens is 'n meerjarige plant en geofiet wat tot die genus Gladiolus behoort. Die plant is endemies aan die Oos-Kaap.
Paradysstrand
Paradysstrand is 'n nedersetting in die Kouga munisipaliteit in die Oos-Kaapprovinsie van Suid-Afrika. Dit is ongeveer 93 km wes van Port Elizabeth en 7 km wes van Jeffreysbaai geleë.
Monopolie
'n Monopolie (vanaf Grieks: monos / μονος (alleen, enkel) + polein / πωλειν (verkope)) is 'n situasie waar 'n produk of diens slegs seur 'n enkele party aangebied word. Die prys daarvan word dan deur die aanbieder vasgestel, en nie deur markkragte bepaal nie. Dit skep 'n ongesonde situasie waar die aanbieder beduidende winste kan verklaar en die verbruikers sodoende ingeloop word.
Verskeie lande, insluitende die Verenigde State van Amerika, het wetgewing wat maatskappye verhoed om monopolieë te vorm.Suid-Afrika het ook 'n beleid teenoor Monopolie in die mark
In 'n suiwer monopolie is daar geen alternatiewe nie. As daar 'n beperkte aantal verskaffers is, word daar na 'n oligopolie verwys.
Monopolieë in Suid-Afrika
Voorbeelde van Monopolieë in Suid-Afrika: En andere.
Nonthaburi (stad)
Nonthaburi (Thai: นนทบุรี) is 'n stad in Thailand met 'n bevolking van 258 550. Die stad is naby die hoofstad Bangkok en die Golf van Thailand geleë.
Anyang
Anyang (Chinees: 安阳) is 'n stad in die Chinese provinsie Henan met 'n bevolking van 5 172 834 in 2010. Die stad is in die noordooste van China, suidoos van Beijing en Tianjin geleë. Anyang grens in die ooste aan Puyang, en in die suide aan Hebi en Xinxiang. Die ou naam van die stad is Zhāngdé (彰德), in die noordweste is Yīnxū (殷墟; die „ruïnes van Yin“) geleë, wat tussen die 14de en 11de eeu v.C. as hoofstad van die Sjang-dinastie gedien het, en in 2006 deur UNESCO as wêrelderfenisgebied gelys is.
Moraingy
duimnael|250px|Moraingy is ’n tradisionele gevegskuns van Madagaskar.
Moraingy (Malgassies) of Moringue (Frans) is ’n tradisionele kaalvuistipe vegkuns wat tydens die Maroseranana-dinastie (1675-1896) van die Sakalava-koninkryk van die weskus van Madagaskar ontstaan het. Dit het sedertdien oor die hele eiland gewild geraak, veral in die kusstreke, maar ook in naburige eilande van die Indiese Oseaan soos Réunion, Mayotte, Comore, Seychelle en Mauritius.
Die sportsoort was eens beperk tot jong mans sodat ouer lede van die gemeenskap hul fisieke krag en fiksheid kon beoordeel, terwyl dit aan die mans die geleentheid gegee het om prestige te verkry en hul vermoëns te toets. Vandag is die gemiddelde ouderdom van die deelnemers steeds tussen 10 en 35, maar jong mense van albei geslagte mag deelneem. Deelnemers word kidabolahy ("jong mans") genoem, of kidabo mpanao moraingy ("jong mense wat moraingy beoefen"). Hulle word algemeen gerespekteer en selfs gevrees.
Moraingy-gevegte moet volgens tradisie deur musiek vergesel word om die deelnemers en toeskouers in ’n soort beswyming te plaas, en dit dra by tot die spirituele en sosiale ondervinding. As deel van dié ondervinding doen deelnemers ook danse tydens en tussen gevegte – dit tart die teenstander se ondersteuners uit.
Beskrywing
’n Tipiese moraingy-kompetisie bestaan uit ’n reeks gevegte tussen twee vegters, gewoonlik van verskillende dorpe. Elke geveg duur net een ronde en eindig wanneer een vegter uit die arena gaan, flou word, homself nie meer kan verdedig nie, duidelik nie in staat is om verder te baklei nie of ernstig beseer is. Die beoordelaars wys ’n wenner aan en die beslissing is finaal. Albei deelnemers word deur die skare toegejuig vir hul poging.
Moraingy bestaan hoofsaaklik uit houe, maar sekere skoppe word ook toegelaat. Nie die aanvalle of verdediging is gestandaardiseer nie, en dit sorg vir groter afwisseling as by byvoorbeeld boks.
Hoewel moraingy hoofsaaklik in die kusstreke van Madagaskar beoefen word waar dit ontstaan het, het Malgassiese migrante die sport saam met hulle oorsee geneem. Op Réunion, sowat 500 km oos van Madagaskar waarheen die Franse talle Malgasse geneem het om as slawe in suikerplantasies te werk, het die sportsoort onder die naam moringue gewild geraak. Hoewel dit anvanklik beperk was tot die werkerskwartiere van die plantasies, het die eiland se regering dit in 2005 as ’n amptelike sportsoort erken. Réunion se weergawe is minder gewelddadig. Die gebruik van spronge en voetstampe maak dit skouspelagtig.
R71 (Suid-Afrika)
Die R71 is ’n Limpopo-provinsiale roete in Suid-Afrika wat Polokwane verbind met die Krugerwildtuin via die dorpe Tzaneen en Phalaborwa.
Die R71 word daagliks deur persone gebruik wat woon of werk in Dalmada, Mothiba, Nobody, Moria, Mankweng, Turfloop en Boyne. Die pad is welbekend aan toermotorfietsryers wat die provinsie besoek vanoor die hele land, weens die skilderagtige roete deur Magoebaskloof.
9 Augustus
9 Augustus is die 221ste dag van die jaar in die Gregoriaanse kalender (222ste in skrikkeljare). Daar volg nog 144 dae in die res van die jaar.
NG gemeente Elandia
duimnael|regs|170px|Ds. G.J. Snyman, leraar van 1958 af.
Die NG gemeente Elandia is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Die gemeente is gestig in 1957. Die kerkgebou is geleë by Johnstonstraat 4, Elandia, Klerksdorp. In 2013 was die leraarsamp vakant. Daar was in daardie jaar 110 doop- en 460 belydende lidmate. In 2016 het Elandia en NG gemeente Meiringspark gekombineer en ds. Jan van Heerden saam beroep. Die syfers in die NG Jaarboek van 2021 is steeds dié van agt jaar tevore.
Wêreldmoedertaaldag
Wêreldmoedertaaldag is ’n dag wat wêreldwyd jaarliks op 21 Februarie gevier word om die bewustheid van taalkundige en kulturele verskeidenheid en veeltaligheid te bevorder. Dit is op 17 November 1999 deur Unesco aangekondig. Hierdie viering is ook amptelik erken deur die Verenigde Nasies se Algemene Vergadering in sy besluit om 2008 as die Internasionale Jaar van Tale te vestig.
Geskiedenis
Op 21 Maart 1948 het Muhammad Ali Jinnah, destydse goewerneur-generaal van Pakistan, verklaar dat Oerdoe die enigste amptelike taal vir Wes- en Oos-Pakistan sou wees. Die mense van Oos-Pakistan (nou Bangladesj), met Bengaals as moedertaal het hierteen begin protesteer. Op 21 Februarie 1952 (8 Falgun 1358 in die Bengaalse kalender) het studente in Dhaka aangedring op ’n provinsiale staking. Die regering het ’n beperkte klokreëling ingestel om ’n staking te voorkom en die proteste is bedwing sodat die klokreëling nie oortree sou word nie. Die Pakistanse polisie het op die studente gevuur ten spyte van die relatief rustige protes en ’n aantal studente is dood.
Jaarlikse temas
Die viering van Wêreldmoedertaaldag het normaalweg ’n tema wat òf aangedui is in die formele program wat feesvieringe bepaal by Unesco se hoofkantoor, of meer eksplisiet in die media.